SL Uradni list Evropske unije L 86/28

IZVEDBENI SKLEP KOMISIJE

z dne 22. marca 2013

o finančni pomoči Unije za leto 2013 referenčnim laboratorijem Evropske unije

(notificirano pod dokumentarno številko C(2013) 1628)

(Besedilo v angleškem, danskem, francoskem, italijanskem, nemškem, nizozemskem, španskem in švedskem jeziku je edino verodostojno)

(2013/155/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 31(2) Odločbe,

ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2), in zlasti člena 32(7) Uredbe,

ob upoštevanju naslednjega:

(1) Izvedbena uredba Komisije (EU) št. 926/2011 z dne 12. septembra 2011 za namene Odločbe Sveta 2009/470/ES o finančni pomoči Unije referenčnim laboratorijem EU za krmo, živila in sektor za zdravstveno varstvo živali (3) določa, da se finančna pomoč Unije dodeli, če se odobreni delovni programi učinkovito izvajajo in upravičenci v določenih rokih sporočijo vse potrebne informacije.

(2) Službe Komisije so ocenile in odobrile delovne programe in ustrezne okvirne proračune, ki so jih referenčni laboratoriji EU leta 2012 predložili za leto 2013.

(3) Ker se delovni programi izvajajo od 1. januarja 2013, bi se moral ta izvedbeni sklep uporabljati od 1. januarja 2013.

(4) V skladu s tem bi bilo treba dodeliti finančno pomoč Unije določenim referenčnim laboratorijem EU za sofinanciranje njihovih dejavnosti, namenjenih izvajanju nalog in dolžnosti iz člena 32 Uredbe (ES) št. 882/2004. Finančna pomoč Unije bi morala znašati 100 % upravičenih stroškov, kakor so določeni v Izvedbeni uredbi (EU) št. 926/2011.

(5) Izvedbena uredba Komisije (EU) št. 135/2013 (4) določa pravila o upravičenosti za delavnice, ki jih organizirajo referenčni laboratoriji EU. Prav tako omejuje finančno pomoč na največ 32 udeležencev, tri povabljene predavatelje in deset predstavnikov tretjih držav na delavnicah. Odstopanja od navedene omejitve bi bilo treba odobriti nekaterim referenčnim laboratorijem Evropske unije, ki potrebujejo podporo za udeležbo več kot 32 oseb, da bi bile delavnice bolj učinkovite. Odstopanja so mogoča, če referenčni laboratorij EU prevzame vodstvo in odgovornost pri organizaciji delavnice z drugim referenčnim laboratorijem Evropske unije.

(6) Za šest referenčnih laboratorijev EU, imenovanih v okviru Skupnega raziskovalnega središča, je razmerje določeno v letnem upravnem dogovoru, ki sta mu dodana delovni program in ustrezen proračun, saj sta Skupno raziskovalno središče in Generalni direktorat za zdravje in potrošnike službi Komisije.

(7) V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (5) se programi izkoreninjenja in nadzora živalskih bolezni (veterinarski ukrepi) financirajo iz Evropskega kmetijskega jamstvenega sklada (EKJS). V drugem odstavku člena 13 navedene uredbe je določeno, da v ustrezno utemeljenih izjemnih primerih za ukrepe in programe, ki jih zajema Odločba Sveta 90/424/EGS z dne 26. junija 1990 o odhodkih na področju veterine (6), odhodke za stroške administracije in osebja, ki jih imajo države članice in upravičenci pomoči iz EKJS, krije navedeni sklad. Za finančni nadzor se uporabljajo členi 9, 36 in 37 Uredbe (ES) št. 1290/2005.

(8) Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

Unija dodeli finančno pomoč laboratoriju Laboratoire de sécurité des aliments (LSA) agencije Agence nationale de sécurité sanitaire de l’alimentation, de l’environnement et du travail (ANSES), Maisons-Alfort, Francija, za naslednje dejavnosti v obdobju od 1. januarja 2013 do 31. decembra 2013:

(a) za analize in preskušanje mleka in mlečnih izdelkov navedena finančna pomoč ne presega 358 000 EUR;

(b) za analize in preskušanje Listeria monocytogenes navedena finančna pomoč ne presega 440 000 EUR;

(c) za analize in preskušanje koagulaza pozitivnih stafilokokov, vključno s Staphylococcus aureus, navedena finančna pomoč ne presega 347 000 EUR.

Člen 2

Unija dodeli finančno pomoč laboratoriju Rijksinstituut voor Volksgezondheid en Milieu (RIVM), Bilthoven, Nizozemska, za analize in preskušanje zoonoz (salmonela).

Za obdobje od 1. januarja 2013 do 31. decembra 2013 navedena finančna pomoč ne presega 492 000 EUR.

Člen 3

Unija dodeli finančno pomoč laboratoriju Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Španija, za spremljanje morskih biotoksinov.

Za obdobje od 1. januarja 2013 do 31. decembra 2013 navedena finančna pomoč ne presega 330 000 EUR.

Člen 4

Unija dodeli finančno pomoč laboratoriju centra Centre for Environment, Fisheries and Aquaculture Science (CEFAS), Weymouth, Združeno kraljestvo, za naslednje dejavnosti v obdobju od 1. januarja 2013 do 31. decembra 2013:

(a) za spremljanje virusne in bakteriološke okuženosti školjk navedena finančna pomoč ne presega 345 000 EUR;

(b) za bolezni rakov navedena finančna pomoč ne presega 145 000 EUR.

Člen 5

Unija dodeli finančno pomoč laboratoriju Istituto Superiore di Sanità (ISS), Rim, Italija, za naslednje dejavnosti v obdobju od 1. januarja 2013 do 31. decembra 2013:

(a) za analize in preskušanje Escherichia coli, vključno z verotoksično E. coli (VTEC), navedena finančna pomoč ne presega 326 000 EUR;

(b) za analize in preskušanja parazitov (zlasti Trichinella, Echinococcus in Anisakis) navedena finančna pomoč ne presega 374 000 EUR;

(c) za ostanke nekaterih snovi iz točke 12(d) oddelka I Priloge VII k Uredbi (ES) št. 882/2004 navedena finančna pomoč ne presega 316 000 EUR.

Člen 6

Unija dodeli finančno pomoč laboratoriju Statens Veterinärmedicinska Anstalt (SVA), Uppsala, Švedska, za spremljanje Campylobacter.

Za obdobje od 1. januarja 2013 do 31. decembra 2013 navedena finančna pomoč ne presega 395 000 EUR.

Člen 7

Unija dodeli finančno pomoč laboratoriju Fødevareinstituttet, Danmarks Tekniske Universitet (DTU), København, Danska, za spremljanje protimikrobne odpornosti.

Za obdobje od 1. januarja 2013 do 31. decembra 2013 navedena finančna pomoč ne presega 530 000 EUR.

Člen 8

1. Unija dodeli finančno pomoč laboratoriju Animal Health and Veterinary Laboratories Agency (ex-VLA), Addlestone, Združeno kraljestvo, za spremljanje transmisivnih spongiformnih encefalopatij.

Za obdobje od 1. januarja 2013 do 31. decembra 2013 navedena finančna pomoč ne presega 495 000 EUR.

2. Z odstopanjem od člena 1(4) Izvedbene uredbe (EU) št. 135/2013 ima laboratorij iz odstavka 1 tega člena pravico zahtevati finančno pomoč za udeležbo več kot 32 oseb na eni svojih delavnic.

Člen 9

Unija dodeli finančno pomoč laboratoriju Centre Wallon de Recherches agronomiques (CRA-W), Gembloux, Belgija, za analize in preskušanje živalskih beljakovin v krmi.

Za obdobje od 1. januarja 2013 do 31. decembra 2013 navedena finančna pomoč ne presega 530 000 EUR.

Člen 10

Unija dodeli finančno pomoč laboratoriju Laboratoire de Fougères, de L’Agence nationale de sécurité sanitaire de l’alimentation, de l’environnement et du travail (ANSES), Fougères, Francija za ostanke nekaterih snovi iz točke 12(b) oddelka I Priloge VII k Uredbi (ES) št. 882/2004.

Za obdobje od 1. januarja 2013 do 31. decembra 2013 navedena finančna pomoč ne presega 500 000 EUR.

Člen 11

Unija dodeli finančno pomoč laboratoriju Bundesamt für Verbraucherschutz und Lebensmittelsicherheit (BVL), Berlin, Nemčija, za ostanke nekaterih snovi iz točke 12(c) oddelka I Priloge VII k Uredbi (ES) št. 882/2004.

Za obdobje od 1. januarja 2013 do 31. decembra 2013 navedena finančna pomoč ne presega 500 000 EUR.

Člen 12

Unija dodeli finančno pomoč laboratoriju RIKILT – Institute for Food Safety, ki je del Wageningen University and Research Centre, Wageningen, Nizozemska, za ostanke nekaterih snovi iz točke 12(a) oddelka I Priloge VII k Uredbi (ES) št. 882/2004.

Za obdobje od 1. januarja 2013 do 31. decembra 2013 navedena finančna pomoč ne presega 500 000 EUR.

Člen 13

Unija dodeli finančno pomoč laboratoriju Chemisches und Veterinäruntersuchungsamt (CVUA) Freiburg, Nemčija, za naslednje dejavnosti v obdobju od 1. januarja 2013 do 31. decembra 2013:

(a) za analize in preskušanje ostankov pesticidov v živilih živalskega izvora in proizvodih z visoko vsebnostjo maščobe navedena finančna pomoč ne presega 234 000 EUR;

(b) za analize in preskušanje dioksinov in PCB v krmi in živilih navedena finančna pomoč ne presega 510 000 EUR.

Člen 14

Unija dodeli finančno pomoč laboratoriju Fødevareinstituttet, Danmarks Tekniske Universitet (DTU), Søborg, Danska, za analize in preskušanje ostankov pesticidov v žitaricah in krmi.

Za obdobje od 1. januarja 2013 do 31. decembra 2013 navedena finančna pomoč ne presega 200 000 EUR.

Člen 15

1. Unija dodeli finančno pomoč laboratoriju Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Španija, za analize in preskušanje ostankov pesticidov v sadju in zelenjavi, vključno s proizvodi z visoko vsebnostjo vode in kisline.

Za obdobje od 1. januarja 2013 do 31. decembra 2013 navedena finančna pomoč ne presega 538 000 EUR.

2. Z odstopanjem od člena 1(4) Izvedbene uredbe (EU) št. 135/2013 ima laboratorij iz odstavka 1 pravico zahtevati finančno pomoč za udeležbo več kot 32 oseb na eni svojih delavnic.

Člen 16

Unija dodeli finančno pomoč laboratoriju Chemisches und Veterinäruntersuchungsamt (CVUA) Stuttgart, Nemčija, za analize in preskušanje ostankov pesticidov z metodami določanja enega ostanka.

Za obdobje od 1. januarja 2013 do 31. decembra 2013 navedena finančna pomoč ne presega 398 000 EUR.

Člen 17

Unija dodeli finančno pomoč laboratoriju Laboratorio Central de Sanidad Animal de Algete, Algete (Madrid), Španija, za konjsko kugo.

Za obdobje od 1. januarja 2013 do 31. decembra 2013 navedena finančna pomoč ne presega 110 000 EUR.

Člen 18

Unija dodeli finančno pomoč laboratoriju Animal Health and Veterinary Laboratories Agency (ex-VLA), New Haw, Weybridge, Združeno kraljestvo, za naslednje dejavnosti v obdobju od 1. januarja 2013 do 31. decembra 2013:

(a) za atipično kokošjo kugo navedena finančna pomoč ne presega 98 000 EUR;

(b) za aviarno influenco navedena finančna pomoč ne presega 425 000 EUR.

Člen 19

Unija dodeli finančno pomoč laboratoriju Pirbright Institute (nekdanji AFRC Institute for Animal Health), Pirbright Laboratory, Pirbright, Združeno kraljestvo, za naslednje dejavnosti v obdobju od 1. januarja 2013 do 31. decembra 2013:

(a) za vezikularno bolezen prašičev navedena finančna pomoč ne presega 75 000 EUR;

(b) za bolezen modrikastega jezika navedena finančna pomoč ne presega 240 000 EUR;

(c) za slinavko in parkljevko navedena finančna pomoč ne presega 400 000 EUR.

Člen 20

Unija dodeli finančno pomoč laboratoriju Technical University of Denmark, National Veterinary Institute, Department of Poultry, Fish and Fur Animals, Aarhus, Danska, za bolezni rib.

Za obdobje od 1. januarja 2013 do 31. decembra 2013 navedena finančna pomoč ne presega 310 000 EUR.

Člen 21

Unija dodeli finančno pomoč laboratoriju l’Institut français de recherche pour l'exploitation de la mer IFREMER, La Tremblade, Francija, za bolezni školjk.

Za obdobje od 1. januarja 2013 do 31. decembra 2013 navedena finančna pomoč ne presega 170 000 EUR.

Člen 22

Unija dodeli finančno pomoč laboratoriju Institut für Virologie der Tierärztlichen Hochschule Hannover, Hannover, Nemčija, za klasično prašičjo kugo.

Za obdobje od 1. januarja 2013 do 31. decembra 2013 navedena finančna pomoč ne presega 333 000 EUR.

Člen 23

Unija dodeli finančno pomoč laboratoriju Centro de Investigación en Sanidad Animal, Valdeolmos, Madrid, Španija, za afriško prašičjo kugo.

Za obdobje od 1. januarja 2013 do 31. decembra 2013 navedena finančna pomoč ne presega 236 000 EUR.

Člen 24

Unija dodeli finančno pomoč laboratoriju INTERBULL Centre, Department of Animal Breeding and Genetics – SLU, Swedish University of Agricultural Sciences, Uppsala, Švedska, za prispevanje k poenotenju testnih metod in ocenjevanja rezultatov za čistopasemsko plemensko govedo.

Za obdobje od 1. januarja 2013 do 31. decembra 2013 navedena finančna pomoč ne presega 150 000 EUR.

Člen 25

Unija dodeli finančno pomoč laboratoriju ANSES, Laboratoire de santé animale, Maisons-Alfort, Francija, za brucelozo.

Za obdobje od 1. januarja 2013 do 31. decembra 2013 navedena finančna pomoč ne presega 285 000 EUR.

Člen 26

Unija dodeli finančno pomoč laboratoriju ANSES, Laboratoire de santé animale, Maisons Alfort/Laboratoire de pathologie équine, Dozulé, Francija, za bolezni enoprstih kopitarjev razen konjske kuge.

Za obdobje od 1. januarja 2013 do 31. decembra 2013 navedena finančna pomoč ne presega 555 000 EUR.

Člen 27

Unija dodeli finančno pomoč laboratoriju ANSES, Laboratoire de la rage et de la faune sauvage, Nancy, Francija, za steklino.

Za obdobje od 1. januarja 2013 do 31. decembra 2013 navedena finančna pomoč ne presega 282 000 EUR.

Člen 28

Unija dodeli finančno pomoč laboratoriju Laboratorio de Vigilancia Veterinaria (VISAVET) fakultete Facultad de Veterinaria, Universidad Complutense de Madrid, Madrid, Španija, za tuberkulozo.

Za obdobje od 1. januarja 2013 do 31. decembra 2013 navedena finančna pomoč ne presega 248 000 EUR.

Člen 29

Unija dodeli finančno pomoč laboratoriju ANSES, Laboratoire de Sophia-Antipolis, Francija, za zdravstveno varstvo čebel.

Za obdobje od 1. januarja 2013 do 31. decembra 2013 navedena finančna pomoč ne presega 384 000 EUR.

Člen 30

Unija dodeli finančno pomoč Skupnemu raziskovalnemu središču Evropske komisije, Geel, Belgija, za naslednje dejavnosti v obdobju od 1. januarja 2013 do 31. decembra 2013:

(a) dejavnosti, povezane s težkimi kovinami v krmi in živilih; navedena finančna pomoč ne presega 261 000 EUR;

(b) dejavnosti, povezane z mikotoksini; navedena finančna pomoč ne presega 271 000 EUR;

(c) dejavnosti, povezane s policikličnimi aromatskimi ogljikovodiki (PAH); navedena finančna pomoč ne presega 269 000 EUR;

(d) dejavnosti, povezane z dodatki za uporabo v prehrani živali; navedena finančna pomoč ne presega 71 000 EUR.

Člen 31

Unija dodeli finančno pomoč Skupnemu raziskovalnemu središču Evropske komisije, Italija, (ISPRA), za naslednje dejavnosti v obdobju od 1. januarja 2013 do 31. decembra 2013:

(a) dejavnosti, povezane z materiali in predmeti v stiku z živili; navedena finančna pomoč ne presega 341 000 EUR;

(b) dejavnosti, povezane z gensko spremenjenimi organizmi; navedena finančna pomoč ne presega 472 000 EUR.

Člen 32

Finančna pomoč Unije iz členov 1 do 31 znaša 100 % upravičenih stroškov, kakor so opredeljeni v Izvedbeni uredbi (EU) št. 926/2011.

Člen 33

Ta sklep je naslovljen na laboratorije, navedene v Prilogi.

V Bruslju, 22. marca 2013 Za Komisijo Tonio BORG Član Komisije

(1) UL L 155, 18.6.2009, str. 30.

(2) UL L 165, 30.4.2004, str. 1.

(3) UL L 241, 17.9.2011, str. 2.

(4) UL L 46, 19.2.2013, str. 8.

(5) UL L 209, 11.8.2005, str. 1.

(6) UL L 224, 18.8.1990, str. 19.